als_Latn dik_Latn sag_Latn
Postuar: 18/06/2017 - 20:21
Policia njofton se ka rezultuar i rremë lajmi se një fëmijë nga Kamza ka tentuar të hidhet nga kati i 7 i pallatit ku banonte. Ka qenë një mesazh i mbërritur në Komisariatin e Kamzës, ai që ka vënë në lëvizje uniformat blu, të cilat janë nisur menjëherë drejt zonës ku thuhej në sms se ndodhej adoleshenti.
Sipas mesazhit, të mbërritur në Komisariatin e Kamzës një fëmijë rreth 12 vjeç, ka tentuar të hidhet nga kati i shtatë i pallatit ku banonte në rrugën “Pavarësia” në Kamzë, pasi luante lojën ‘Balena Blu’.
Por pas kontrolleve të ushtruara nga policia, ka rezultuar se mesazhi ishte i rremë.
Njoftimi i Policisë:
Më datë 18.06.2017, rreth orës 18:55 në numrin e emergjencave civile 112, ka ardhur një telefonatë se, në katin e 7 të një pallati në Bulevardin Blu në Kamëz, një fëmijë po tenton të vetëhidhet. Menjëherë janë nisur shërbimet e Komisariatit të Policisë Nr 5, Shqiponjat si dhe janë vënë në dijeni Shërbimet zjarrfikëse. Nga informacionet e marra nga bizneset përreth këtij pallati, banorëve dhe kalimtarëve, nuk ka patur asnjë person në tarracë rreth kohës së telefonatës. Specialistët e Komisariatit të Policisë Nr 5 po bëjnë verifikimet e nevojshme mbi telefonatën e rreme të ardhur në linjën e emergjencave civile.
/portali DurresLajm/
hrv_Latn als_Latn als_Latn als_Latn als_Latn als_Latn uzn_Latn